11. รายการที่เกี่ยวโยงกันของบริษัทจดทะเบียน

ตามการปรับปรุงประกาศของตลาดหลักทรัพย์ เรื่องหลักเกณฑ์วิธีการและการเปิดเผยรายการ

ที่เกี่ยวโยงกันของบริษัทจดทะเบียน ที่มีผลบังคับใช้เมื่อวันที่ 15 ธันวาคม 2546 สาระสำคัญโดยรวม

ได้แบ่งเป็นบุคคลที่เกี่ยวโยงกันและประเภทของรายการที่เกี่ยวโยงกัน ซึ่งสามารถสรุปโดยคร่าวๆ

ได้ดังนี้

บุคคลที่เกี่ยวโยงกัน หมายถึง ผู้บริหาร ผู้ถือหุ้นใหญ่ ผู้มีอำนาจควบคุมของบริษัทจดทะเบียน

หรือ ผู้ที่มีความสัมพันธ์หรือมีส่วนได้เสียกับบุคคลดังกล่าว

รายการที่เกี่ยวโยงกัน หมายถึง รายการระหว่างบริษัทจดทะเบียนหรือบริษัทย่อยกับบุคคล

ที่เกี่ยวโยงกันหรือรายการระหว่างบริษัทจดทะเบียนหรือบริษัทย่อยกับนิติบุคคลอื่นๆ ที่มีผู้ถือหุ้น

รายใหญ่หรือ ผู้มีอำนาจควบคุมของบริษัทจดทะเบียนเป็นผู้บริหาร

ประเภทของรายการที่เกี่ยวโยงกัน แบ่งเป็น 3 ประเภทใหญ่ๆ ดังนี้

1.  รายการค้าที่เป็นธุรกิจปกติของบริษัท คือ

  - รายการซื้อขายสินค้า / บริการตามสัญญาที่ทำกับภาครัฐก่อนเป็นบริษัทจดทะเบียน

  - รายการธุรกิจปกติที่มีเงื่อนไขการค้าทั่วไป

2. รายการเกี่ยวกับทรัพย์สินหรือบริการ คือ รายการได้มาหรือจำหน่ายไปซึ่งสินทรัพย์

การเช่า / ให้เช่าสินทรัพย์

3.  รายการความช่วยเหลือทางการเงิน คือ รายการที่บริษัทจดทะเบียนหรือบริษัทย่อย

  รับหรือให้ความช่วยเหลือทางการเงินกับบุคคลที่เกี่ยวโยงกัน

รายการระหว่างกันที่เกิดขึ้นระหว่างบริษัท , บริษัทย่อยและบริษัทร่วม ในระยะเวลา 3 ปี

ที่ผ่านมา

ปี 2544

ในปี 2543 บริษัทได้ทำสัญญาจะขายเงินลงทุนในหุ้นทุนของบริษัท ลานนาเกษตร

อุตสาหกรรม จำกัด กับบุคคคลหนึ่งเป็นจำนวนเงิน 13.7 ล้านบาท โดยกรรมสิทธิ์ในหุ้นจะมี

การโอนเมื่อบริษัทได้รับชำระเงินค่าหุ้นตามสัดส่วนของเงินที่ได้รับชำระ บริษัทได้รับชำระเงิน

ค่าหุ้นงวดแรกเป็นจำนวนเงิน 6.7 ล้านบาท ในเดือนมกราคม 2544 และได้รับชำระเงินค่าหุ้น

งวดสุดท้ายในเดือน มกราคม 2545 จำนวน 7.0 ล้านบาท

ปี 2545

1. บริษัท สุรพลอะควาคัลเจอร์ จำกัด มีการลดทุนจาก 160,000,000 บาท ราคาหุ้นละ 100
บาท เหลือ 40,000,000 บาท ราคาหุ้นละ 25 บาท จำนวนหุ้น 1,600,000 หุ้น

2.  บริษัท จันทบุรีมารีนฟาร์ม จำกัด มีการลดทุนจาก 265,000,000 บาท ราคาหุ้นละ 100 บาท

เหลือ 97,750,000 หุ้น ราคาหุ้นละ 35 บาท จำนวนหุ้น 2,650,000 หุ้น

3.  บริษัทฯ ได้จำหน่ายหลักทรัพย์บางส่วนของบริษัท สมโพธิ์ เจแปน ประกันภัย จำกัด

จำนวน 90,000 หุ้น ในราคาหุ้นละ 100 บาท ให้กับกรรมการบางท่านของบริษัทฯ
ซึ่งมีผลให้บริษัทฯ

มีสัดส่วนการถือหุ้นคงเหลือเพียง 19%

  ปี 2546

  ในการประชุมวิสามัญ ผู้ถือหุ้นของบริษัทย่อย คือ บริษัท สุรพลอะควาคัลเจอร์ เมื่อวันที่

6 และ26 กุมภาพันธ์ 2546 ที่ประชุมผู้ถือหุ้นของบริษัท ย่อยดังกล่าว
ได้มีมติพิเศษเป็นเอกฉันท์ให้มีการเพิ่มทุนจดทะเบียนของบริษัท จาก 40 ล้านบาท (1,600,000 หุ้น
มูลค่าหุ้นละ 25 บาท) เป็น 85 ล้านบาท (3,400,000 หุ้น มูลค่าหุ้นละ 25 บาท)
โดยออกหุ้นสามัญ และจำหน่ายหุ้นทั้งหมดให้กับบริษัทใหญ่ (บริษัท สุรพลฟู้ดส์ จำกัด (มหาชน) ณ
วันที่ 31 ธันวาคม 2546 บริษัทได้จ่ายชำระเงินลงทุนแล้วเป็นจำนวน 24.6 ล้านบาท
โดยที่บริษัทย่อยดังกล่าวยังไม่ได้เรียกชำระค่าหุ้นส่วนที่เหลืออีกจำนวน 20.4 ล้านบาท
หุ้นเพิ่มทุนดังกล่าวได้ทำการจดทะเบียนเพิ่มทุนกับกระทรวงพาณิชย์แล้วเมื่อวันที่

12 มีนาคม 2546

จากรายการที่เกี่ยวโยงข้างต้นนั้น บริษัทสุรพลอะควาคัลเจอร์ จำกัด เป็นบริษัทย่อยที่ทาง บริษัท
สุรพลฟู้ดส์ จำกัด (มหาชน) ถือหุ้นอยู่ 99.99%
ดังนั้นจึงเข้าหลักเกณฑ์ที่ได้รับการยกเว้นไม่ต้องทำรายงานแจ้งต่อตลาดหลักทรัพย์ (ประกาศ ที่ บจ
/ ป 22-00 ข้อ 8 (3) )

สรุปได้ว่าการดำเนินการของ บริษัท สุรพลฟู้ดส์ จำกัด (มหาชน) ในเรื่องของรายการที่

เกี่ยวโยงกันประจำปี 2546 ได้รับยกเว้นไม่ต้องจัดทำรายงานต่อตลาดหลักทรัพย์แห่งประเทศไทย